Lauri Koskenniemi

**Lauri Koskenniemi** (19. kesäkuuta 1917 Turku–25. marraskuuta 2009 Rauma)  oli suomalainen professori, saarnaaja ja evankelisen herätysliikkeen tutkija. Koskenniemi toimi  Suomen Luterilaisen Evankeliumiyhdistyksen (SLEY) johtajana vuosina 1973–1981. Koskenniemi sai professorin arvon vuonna 1984 ja vuonna 1998 kirkkohistoriallinen seura otti hänet kunniajäsenekseen.

Koskenniemeä pidetään tunnustuksellisena linjanvetäjänä ja suunnannäyttäjänä. Hänen julistukselleen oli omainaista ytimekkyys, evankeliumikeskeisyys sekä luterilaisen opin ja tunnustuksen korostaminen. Hänen nostamiaan teemoja olivat julistus, kirkon tila sekä terveen raamattukäsityksen säilyttäminen. Hän vierasti Jumalan sanan tulkintaa kunkin halujen mukaisesti ja piti kirkon ja kristillisen toiminnan heikkona kohtana sitä, että sitä rakennetaan ihmissanalle eikä Jumalan sanalle. 

## Elämä ja ura
Koskenniemi opiskeli filosofian maisteriksi ja sai pappisvihkimyksen 1943. Vuonna 1957 Koskenniemi väitteli tohtoriksi ja hänet nimitettiin yliopiston dosentiksi seuraavana vuonna.

Aluksi hän työskenteli Turun Martinseurakunnassa, kunnes hänet kutsuttiin Evankeliumiyhdistykseen matkapapiksi. Koskenniemi toimi myös Evankelisen ylioppilasliiton sihteerinä sekä avustajana *[[Sanansaattaja (lehti)|Sanansaattaja]]*-lehdessä. Vuosina 1949–1971 Koskenniemi toimi Helsingin Evankelisen Kansankorkeakoulun rehtorina.

Vuosina 1971–1973 Koskenniemi toimi kirkkohistorian apulaisprofessorina. Vuonna 1973 hänestä tuli SLEY:n johtaja ja samalla hän toimi Sanansaattaja-lehden päätoimittajana.

## Teokset
* *Nuoret kyselevät: 106 vastausta nuorten kysymyksiin*, Evankeliumiyhdistys 1955
* *Sanan polulla: viisikymmentä vuotta evankelista nuorisotyötä*, Suomen luterilainen evankeliumiyhdistys 1956
* *Miksi olen luterilainen?*, Suomen luterilainen evankeliumiyhdistys 1958
* *Omantunnon ihminen*, Suomen luterilainen evankeliumiyhdistys 1963
* *Sanansaattajia: Suomen luterilaisen evankeliumiyhdistys kolportööritoimensa valossa 1873-1900*, Suomen luterilainen evankeliumiyhdistys 1964
* *Kiinni perusteisiin*, Suomen luterilainen evankeliumiyhdistys 1966
* *Suomen evankelinen liike 1870-1895*, väitöskirja, Helsingin yliopisto 1967
* *Raamattu ja Kristus kuuluvat yhteen*, Suomen luterilainen evankeliumiyhdistys 1967
* *Evankelisen liikkeen Japanin-lähetyksen tausta ja synty*, Suomen luterilainen evankeliumiyhdistys 1971
* *On mies ja on nainen: nainen kirkossa ja yhteiskunnassa*, Kirjapaja 1975
* *Ole kanssani tänään*, Sley-kirjat 1980, 
* *Kotona odotetaan*, SLEY-kirjat 1981, 
* *Luterilaisena tänään*, SLEY-kirjat 1981, 
* *Sydän taivaassa*, Sley-kirjat 1982, 
* *Armo on lähellä*, Sley-kirjat 1984, 
* *Suomen evankelinen liike 1896-1916*, Sley-kirjat 1984, 
* *Et ole yksin: sanoja suruun*, Sley-kirjat 1986, 
* *Kohti sydänpäivää*, Sley-kirjat 1988, 
* *Kuin janoinen maa*, SLEY-kirjat 1990, 
* *Evankeliumi Japaniin: Suomen Luterilaisen Evankeliumiyhdistyksen lähetystyön kotimainen toiminta 1896-1939*, SLEY-kirjat 1992, 
* *Avara ja tinkimätön: K. V. Tammisen elämä 1882-1946*, Sley-kirjat 1994, 
* *Jumala on toisenlainen: kootut hartaudet*, Sley-kirjat 1997, 
* *Taisteleva julistaja: Johannes Bäck 1850-1901*, Sley-kirjat 1998, 
* *Unohtumattomia aikoja ja ihmisiä*, Sley-kirjat 2000, 
* *Armo on ensin*, Sley-kirjat 2001, 
* *Sinulla on koti*, Sley-kirjat 2003, 
* *Maallikkosaarna: evankelisen liikkeen voima*, Arkki 2008, 

## Lähteet